CELEX: 62020CN0430
Language: ro
Date: 2020-09-11 00:00:00
Title: Cauza C-430/20 P: Recurs introdus la 11 septembrie 2020 de Christoph Klein împotriva Ordonanţei Tribunalului (Camera a noua) din 2 iulie 2020 în cauza T-562/19, Christoph Klein/Comisia Europeană

3.11.2020   
            
            
               RO
            
            
               Jurnalul Oficial al Uniunii Europene
            
            
               C 371/7
            
         
      Recurs introdus la 11 septembrie 2020 de Christoph Klein împotriva Ordonanţei Tribunalului (Camera a noua) din 2 iulie 2020 în cauza T-562/19, Christoph Klein/Comisia Europeană
      (Cauza C-430/20 P)
      (2020/C 371/04)
      Limba de procedură: germana
      
         Părțile
      
      
         Recurent: Christoph Klein (reprezentant: H.-J. Ahlt, avocat)
      
         Cealaltă parte din procedură: Comisia Europeană
      
         Concluziile recurentului
      
      Recurentul solicită Curții:
      
                  —
               
               
                  anularea Ordonanței Tribunalului (Camera a noua) din 2 iulie 2020 în cauza T-562/19
               
            
                  —
               
               
                  constatarea admisibilității acțiunii şi a încălcării tratatului de către Comisia Europeană prin inactivitatea sa în procedura de salvgardare introdusă la 7 ianuarie 1998 de Republica Federală Germania privind dispozitivul medical marca CE „Inhaler Broncho-Air” şi prin neadoptarea unei decizii în temeiul articolului 8 alineatul (2) din Directiva 93/42/CEE (1),
               
            
                  —
               
               
                  cu titlu subsidiar, anularea ordonanței Tribunalului şi trimiterea cauzei spre rejudecare la Tribunal,
               
            
                  —
               
               
                  obligarea Comisiei la plata cheltuielilor de judecată.
               
            
         Motivele și principalele argumente
      
      Recurentul arată că Tribunalul a denaturat situația de fapt şi mijloacele de probă, că nu a încadrat corect faptele şi a încălcat dreptul Uniunii, în special articolul 265 TFUE şi dreptul de a fi ascultat, întrucât a considerat acțiunea ca fiind tardiv introdusă şi nu i s-a recunoscut calitatea procesuală activă.
      În continuare, Tribunalul a interpretat eronat dreptul Uniunii şi a încălcat articolul 8 alineatul (2) din Directiva 93/42.
      În sfârșit, ordonanța atacată a Tribunalului este viciată pentru nemotivare.
      
         (1)  Directiva 93/42/CEE a Consiliului din 14 iunie 1993 privind dispozitivele medicale (JO 1993, L 169, p. 1, Ediţie specială, 13/vol. 11, p. 244).